钦定古今图书集成/明伦汇编/闺媛典/第143卷 > 江钱娘
## 钦定古今图书集成/明伦汇编/闺媛典/第143卷 > 江钱娘

按《婺源县志》：“江钱娘，江湾江基女。性懿慧，通《女训》《小
学》诸书，择配外庄叶天彝。天彝谒基，基饮之，呼声达
于内，家人谓钱娘曰：‘此叶姐夫声也’。越数月，彝亡，讣
闻女泣告父母，欲往执丧，父母以礼止之，哭曰：‘予不
知礼，但家人曾呼叶生为姐夫，不可更矣’。遂服衰往
吴拜彝父母托终身。自是坐卧一室，食蔬服布，病不”
药，非大事不逾阈。家业渐圮，惟鬻女红以供𫗴粥。人
或赈之，不受。有司“奏闻，旌表。”年六十四，卒。